CELEX: 62020TN0519
Language: sl
Date: 2020-08-13 00:00:00
Title: Zadeva T-519/20: Tožba, vložena 13. avgusta 2020 – LP/Parlament

19.10.2020   
            
            
               SL
            
            
               Uradni list Evropske unije
            
            
               C 348/23
            
         
      Tožba, vložena 13. avgusta 2020 – LP/Parlament
      (Zadeva T-519/20)
      (2020/C 348/33)
      Jezik postopka: nizozemščina
      
         Stranki
      
      
         Tožeča stranka: LP (zastopnika: J. Bosquet in G. Op de Beeck, odvetnika)
      
         Tožena stranka: Evropski parlament
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  razglasi ničnost odločbe organa za imenovanje, s katero mu je bila zavrnjena zaposlitev na mestu kreditiranega parlamentarnega pomočnika pri Evropskem parlamentu z dne 22. oktobra 2019 (prva izpodbijana odločba);
               
            
                  —
               
               
                  razglasi ničnosti odločbe generalnega sekretarja Evropskega parlamenta z dne 14. maja 2020, s katero je bila zavrnjena pritožba, ki jo je tožeča stranka v skladu s členom 90(2) Kadrovskih predpisov vložila zoper prvo izpodbijano odločbo (druga izpodbijana odločba);
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožba je utemeljena z naslednjim tožbenim razlogom:
      Edini tožbeni razlog: kršitev člena 128(2)(c) Pogojev za zaposlitev drugih uslužbencev Evropske unije in člena 41(1) in (2) Listine Evropske unije o temeljnih pravicah
      
                  —
               
               
                  kršitev člena 128(2)(c) Pogojev za zaposlitev drugih uslužbencev Evropske unije s tem, da je Evropski parlament ta člen narobe razlagal, in sicer da se zahteva, da zaposleni nimajo kazenske evidence. Ta člen pa se nanaša na zahteve, ki se nanašajo na delovno mesto, pri čemer je opomba v kazenski evidenci upoštevna le, če lahko vpliva na značilnost, ki se zahteva za funkcijo, oziroma vpliva na konkretno opravljanje poklica. Utemeljitev izpodbijane odločbe je v nasprotju z navedenim členom, ker je tožena stranka v drugi izpodbijani odločbi potrdila, da ne pomeni dejanske, sedanje in dovolj resne grožnje za pravilno izvajanje dolžnosti, saj gre le za „dvome“ v zvezi z moralno integriteto tožeče stranke.
               
            
                  —
               
               
                  kršitev člena 41(1) in (2) Listine Evropske unije o temeljnih pravicah in v njem vsebovanega temeljnega načela skrbnega ravnanja, ker Evropski parlament pri svojem preizkusu v okviru zaposlitve tožeče stranke ni upošteval vseh merodajnih okoliščin. Razmerje zaupanja do zadevnega poslanca Evropskega parlamenta in okoliščina, da je tožeča stranka že parlamentarni pomočnik v Parlamentu ene federalnih dežel Belgije, ni bila upoštevana. Poleg tega Evropski parlament ni upošteval priznanja krivde v pritožbi tožeče stranke, s tem, da je ugotovil, da mu na podlagi relativizacije kaznivega dejanja iz izpiska iz kazenske evidence manjka občutek odgovornosti. Izpodbijani odločbi tudi nista dovolj utemeljeni.